Geloof se aktiewe oop wees - Dr Jaco Kruger
LEES: PSALM 90:1-17
Geloof se aktiewe óóp wees
1. Alles is onseker
Niks in die lewe is vas nie. Niks in die wêreld is vas nie. Alles verander. Alles gaan verby. So aan die begin van die jaar tref dié tydelikheid van alles mens mos meer as gewoonlik. 2012 gaan nooit weer daar wees nie, met sy goeie oomblikke, en met sy slegte oomblikke. Met die stadium in jou lewe waar jy tóé was. Dit gaan nooit weer daar wees nie. En in die jaar wat voorlê gaan baie dinge ook verander – selfs radikaal verander.
Wees dissipels - Dr Wilhelm Leuschner
Waaroor gaan Wapadrant? Waaroor gaan kerk? Een ding – dissipels! Dissipels wees en dissipels maak! Maar wat is ’n dissipel? Wel, kom ons gaan kyk:
Matteus 28:19, 20:
Gaan dan na al die nasies toe en maak die mense my dissipels: doop hulle in die Naam van die Vader en die Seun en die Heilige Gees, en leer hulle om alles te onderhou wat Ek julle beveel het. En onthou: Ek is by julle al die dae tot die voleinding van die wêreld.
Gryp 2013 - Dr Wilhelm Leuschner
2013 is hier! Dit lê heerlik voor ons. Wat gaan ons maak met 2013? Of gaan ons dit maar net vat soos dit kom?
Die probleem as ek dit net vat soos dit kom, is dat die tyd geneig is om my te vat en nie ek die tyd nie! Nee, om 2013 reg deur te gaan moet ek 2013 gryp en daarmee maak wat ek wil. Wat is dit? En hoe doen ek dit?
Wel, kom ons luister na Paulus in Filippense 3:12, 13:
12Nie dat ek dit alles al bereik het, of al klaar volmaak is nie. Maar ek hou aan jaag om dit myne te maak omdat Christus Jesus my Sýne gemaak het!
13Nee, liewe broers en susters*, ek reken self nie dat ek al is wat ek moet wees nie, maar een ding is seker: ek vergeet dit wat agter my lê, en strek my uit na dit wat voorlê.